
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

__ ΤΕΥΧΟΣ ΤΕΤΑΡΤΟ _ Αρ. Φύλλου 1267 

5 Οκτωβρίου 1993 


Π ΕΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση γενικού πολεοδομικού σχεδίου (ΓΠΣ) 
του Δήμου Αυλώνας (Ν. Αττικής). 

.. 1 

Τροποποίηση του ρυμοτομικού σχεδίου στην οδό Πα- 
τρών στην Καβάλα. (Οικόπεδο Σώματος Ελλήνων 
Προσκόπων Καβάλας Ο.Τ. 88). 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 86751/6314 (1) 

Τροποποίηση γενικού πολεοδομικού σχεδίου (ΓΠΣ) του 
Δήμου Αυλώνας (Ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 3 του ν. 1337/1983 Επέ¬ 
κταση πολεοδομικών σχεδίων, οικιστική ανάπτυξη και 
σχετικές ρυθμίσεις» (Α' 33)· 

2. Τις διατάξεις του άρθρου 23 παρ. 1 εδ. ιδ του ν. 
1558/1985 «Κυβέρνηση και Κυβερνητικά Όργανα» (Α' 
137). 

3. Τις διατάξεις του άρθρου 19 της παρ. 1 του Ν. 1849/ 
1989 «Επέκταση και συμπλήρωση των στεγαστικών προ¬ 
γραμμάτων του Οργανισμού Εργατικής Κατοικ(ρς και άλ¬ 
λες. διατάξεις» (Α' 113). 

4. Τις διατάξεις των άρθρων 3, 4 και 5 (παρ. 3 και 4) του 
ν. 1515/1985 «Ρυθμιστικό σχέδιο και πρόγραμμα προστα¬ 
σίας περιβάλλοντος της ευρύτερης περιοχής της Αθήνας» 
(Α' 18). 

,5. Τις διατάξεις του άρθρου 29Α του ν. 1558/1985 
όπως αυτό προστέθηκε με το άρθρο 27 του ν. 2081 /92 (Α' 
154). 

6. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 


7. Τις διατάξεις της παρ. Β του άρθρου 1 του π. δ/τος 
28/5.2.93 «Καθορισμός αρμοδιοτήτων που διατηρούνται 
από τον Υπουργό και τις περιφερειακές υπηρεσίες διανο- 
μαρχιακού επιπέδου του Υπουργείου Περιβάλλοντος Χω¬ 
ροταξίας και Δημοσίων Έργων (Α' 9). 

8. Την 39962/1037/16.5.90 απόφαση του Υπουργού 
Περιβάλλοντος Χωροταξίας και Δημοσίων Έργων 
«Άσκηση αρμοδιοτήτων από τον Οργανισμό Αθήνας» (Β' 
327). 

9. Το 5664/14.9.1992 έγγραφο του Οργανισμού της 
Αθήνας. 

10. Την 60/1992 γνωμοδότηση του Δημοτικού Συμβου¬ 
λίου του Δήμου Αυλώνας. 

11. Το γεγονός ότι οι λοιποί φορείς δεν απάντησαν μέ¬ 
χρι σήμερα. 

12. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του οικείου Ο.Τ.Α. 

13. Τις 2/συν. 10η/2.7.1992 και 5/συν. 48η/8.6.1993 
γνωμοδοτήσεις της Εκτελεστικής Επιτροπής του Οργανι¬ 
σμού Αθήνας, αποφασίζουμε: 

1. Εγκρίνεται η τροποποίηση του γενικού πολεοδομικού 
σχεδίου (ΓΠΣ) του Δήμου ΑΥλώνας (Ν. Αττικής), που έχει 
εγκριθεί με την 30792/1596/22.4.1988 (Δ' 574) από¬ 
φαση του Αναπληρωτή Υπουργού Περιβάλλοντος Χωρο¬ 
ταξίας και Δημοσίων Έργων «Έγκριση Γενικού Πολεοδο- 
μικού Σχεδίου της Κοινότητας Αυλώνας» (Ν. Αττικής) με: 

Α. Την επέκταση των ορίων του ΓΠΣ στο βορειοδυτικό 
άκρο της πάλης, για την ένταξη εντός αυτού χώρου σχο¬ 
λείου και αθλητικών εγκαταστάσεων όπως φαίνονται με 
κόκκινη γραμμή στο χάρτη Π - 1 σε κλίμακα 1:10.000. 

Β. Την τροποποίηση των χρήσεως γης και τον καθορι¬ 
σμό τους ως εξής: 

- Γενική κατοικία σύμφωνα με το άρθρο 3 του από 
23.2.1987 π.δ/τος (Δ' 166) στην περιοχή άμεσης γειτνία- 
σης με το σιδηροδρομικό σταθμό. 

- Πολεοδομικό κέντρο σύμφωνα με το άρθρο 4 του πα¬ 
ραπάνω π.δ/τος (Δ' 166) στο ανατολικό τμήμα του οικι¬ 
σμού μεταξύ του δρόμου που συνδέει την Μαλακάσα την 
Εθνική οδό και του βορειοανατολικού ορίου του ΓΠΣ. 

- Αμιγής κατοικία σύμφωνα με το άρθρο 2 του ιδίου ως 
άνω π.δ/τος (Δ' 166) στην υπόλοιπη περιοχή του ΓΠΣ. 

Γ. Ο μέσος συντελεστής δόμησης των πολεοδομικών 
ενοτήτων τροποποιείται και καθορίζεται σε 0,6, όπως φαί¬ 
νεται στον χάρτη Π.1, σε κλίμακα 1:10.000. 

2. Συνοπτικό αντίτυπο του παραπάνω χάρτη θεωρημένο 
από τον Προϊστάμενο της Δ/νσης Τοπογραφικών Εφαρ¬ 
μογών με την 86751/1993 πράξη του δημοσιεύεται στην 
Εφημερίδα" της Κυβερνήσεως με την παρούσα από¬ 
φαση. 

3. Εντός της περιοχής του Γ.Π.Σ. και ειδικότερα στις 
εκτός σχεδίου περιοχές που περιλαμβάνονται σ’ αυτό, οι¬ 
κοδομικές άδειες που έχουν εκδοθεί με τις προγενέστερα 
ισχύουσες διατάξεις ή έχει υποβληθεί στην αρμόδια πολε- 
οδομική αρχή ο πλήρης φάκελλος με τα απαραίτητα για 
την έκδοση της οικοδομικής αδείας στοιχεία, μέχρι την 
ημερομηνία δημοσίευσης της παρούσας απόφασης, εκτε- 


λούνται όπως εκδόθηκαν ή εκδίδονται βάσει των υποβλη- 
θέντων στοιχείων σε συνδυασμό με τι διατάξεις του ν. 
1577/1985 «ΓΟΚ» (Α’ 210). 

4. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Σεπτεμβρίου 1993 

ο ΥΦΥΠΟΥΡΓΟΣ 

ΓΕΩΡΓΙΟΣ ΒΟΥΛΓΑΡΑΚΗΣ 

Αριθ. 11010 (2) 

Τροποποίηση του ρυμοτομικού σχεδίου στην οδό Πατρών 
στην Καβάλα. (Οικόπεδο Σώματος Ελλήνων Προσκό¬ 
πων Καβάλας Ο.Τ. 88). 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Β.Δ. της 17.7.1923 «Περί σχεδίων πόλεων και κω¬ 
μών του κράτους» όπως τροποποιήθηκε και συμπληρώ¬ 
θηκε μέχρι σήμερα. 

2. Το Ν.Δ. 1018/1971 και τον Α.Ν. 314/1968, όπως 
τροπ/κε και συμπληρώθηκε μέχρι σήμερα. 

3. Το Π.Δ. 183/9.5.1986 (ΦΕΚ 70Α/5.6.1986 Έγκριση 
τροποποιήσεων σχεδίων πόλεων και καθορισμός όρων δό¬ 
μησης από τους Νομάρχες. 

4. Την 2518/7.3.89 (ΦΕΚ 163 Δ' 17.3.89) απόφαση 
Νομάρχη Καβάλας για την αναθεώρηση του σχεδίου πό¬ 
λης. 


5. Την υπ’ αριθμ. 439/16.7.93 απόφαση του Δημ. Συμ¬ 
βουλίου. 

6. Την υπ' αριθμ. 13/353/27.9.1993 γνωμοδότηση του 
Συμβ. Χ.Ο.Π. Ν. Καβάλας, αποφασίζουμε: 

1. Εγκρίνεται η τροποποίηση του εγκεκριμένου σχεδίου 
πόλης στις οδούς Πατρών - Χανίων στον Άγιο Λουκά όπως 
φαίνεται στο συνημμένο στην απόφαση αυτή διάγραμμα 
που θεωρήθηκε από τον Πρ/νο του ΤΠ και ΠΕ Καβάλας. 

2. Η απόφαση αυτή δεν επιβαρύνει τον κρατικό προϋπο¬ 
λογισμό ή τον προϋπολογισμό του οικείου Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 28 Σεπτεμβρίου 1993 
Ο Νομάρχης 

ΑΘΑΝΑΣΙΟΣ ΠΑΡΤΑΛΗΣ 

